**AIŠKINAMASIS RAŠTAS**

**Dėl molėtų rajono savivaldybės PROJEKTŲ, ĮGYVENDINAMŲ PAGAL molėtų RAJONO SAVIVALDYBĖS STRATEGINIO VEIKLOS PLANO 2023 – 2025 METams prOGRAMOS KULTŪRINĖS IR SPORTINĖS VEIKLOS BEI JOS INFRASTRUKTŪROS PROGRAMos pRIEMONĘ NR. 05.2.2.4.1 „SAKRALINIO PAVELDO OBJEKTŲ TVARKYMAS“, FINANSAVIMO TVARKOS APRAŠO PATVIRTINIMO**

1. **Parengto tarybos sprendimo projekto tikslai ir uždaviniai**

Tikslas – patvirtinti Molėtų rajono sakralinio paveldo objektų tvarkymo projektų finansavimo tvarkos aprašą (toliau – Aprašas), užtikrinant tinkamą sakralinio paveldo objektų savininkų bei valdytojų, taip pat ir religinių bendruomenių ir bendrijų projektų finansavimą iš Savivaldybės biudžeto lėšų, jų panaudojimo ir atsiskaitymo tvarką.

Vykdant Molėtų rajono savivaldybės projektų, įgyvendinamų pagal Molėtų rajono savivaldybės strateginio veiklos plano 2023–2025 metams, programos „Kultūrinės ir sportinės veiklos bei jos infrastruktūros programa“ priemonę Nr. 05.2.2.4.1 „Sakralinio paveldo objektų tvarkymas“ (toliau – Priemonė), parengtas Sakralinio paveldo objektų tvarkymo projektų finansavimo tvarkos Aprašas.

1. **Siūlomos teisinio reguliavimo nuostatos:**

Patvirtinus Aprašą sakralinio paveldo objektų savininkai bei valdytojai turės galimybę dalyvauti projektuose ir gauti finansavimą juos įgyvendinti.

Šis Aprašas reglamentuos Priemonės projektų įgyvendinimo tvarką, reikalavimus projektų paraiškoms, jų teikimo ir vertinimo, finansavimo projektams skyrimo tvarką, lėšų, skirtų projektų įgyvendinimui, panaudojimo kontrolę ir atsakomybę už šio aprašo pažeidimą.

1. **Laukiami rezultatai:**

Pritarus sprendimo projektui atsiranda galimybė finansuoti projektus, kurių veiklos skirtos sakralinio paveldo objektų išsaugojimui bei pritaikymui visuomenės ir turizmo poreikiams.

1. **Lėšų poreikis ir jų šaltiniai:**

Savivaldybės biudžeto lėšos, numatomos kiekvienų metų biudžete, 2023 m. skirta 25 000 Eur.

1. **Kiti sprendimui priimti reikalingi pagrindimai, skaičiavimai ar paaiškinimai**

Reikalinga atlikti antikorupcinį vertinimą.